ሕዝበ ሙስሊሙ የመውሊድን በዓል ድሆችን በማሰብ እንዲያከብር ተጠየቀ
ሕዝበ ሙስሊሙ የመውሊድን በዓል ሰላምን በማስከበርና ድሆችን በማሰብ እንዲያከብር ተጠየቀሕዝበ ሙስሊሙ የመውሊድን በዓል ሰላምን በማስከበርና ድሆችን በማሰብ እንዲያከብር የኢትዮጵያ እስልምና ጉዳዮች ምክር ቤት ፕሬዝዳንት ሼህ መሃመድ አሚን ጀማል አሳሰቡ።ነብዩ ሞሀመድ የተወለዱበት 1492ኛ የመውሊድ በዓል በመላው የእስልምና ሐይማኖት ተከታዮች ዘንድ በነገው እለት ይከበራል።ፕሬዝዳንቱ ሼህ መሃመድ አሚን ጀማል ለህዝበ ሙስሊሙ የእንኳን አደረሳችሁ መልዕክት በማስተላለፍ በዓሉን በፍቅር፣ ድሆችን በማሰብና የራስንና የአካባቢን ሰላም በማስጠበቅ ህዝበ ሙስሊሙ እንዲያከብር ጥሪያቸውን አስተላልፈዋል።ሰላምን በማስጠበቅ ሂደት የሚታዩ መከፋፈሎችንና አክራሪነትን ህዝበ ሙስሊሙ ሊታገል ይገባል ብለዋል።በግብፅና በተለያዩ አገራት በንጹሃን ላይ የደረሰውን የህይወት መጥፋት አደጋ እንደሚያወግዙ የገለጹት ሼህ መሃመድ ህዝቡ በዓሉን ሲያከብር ለሰላምና ለሰዎች ደህንነት ዱዓ እንዲያደርግ አሳስበዋል ።በተያያዘ ዜና የአዲስ አበባ እስልምና ጉዳዮች ከፍተኛ ምክር ቤት ፕሬዝዳንት ሼህ መሃመድ ሸሪፍ ሃሰን በዓሉ ነዳያንን በመርዳት መልካም ስራን በመስራት መከበር እንዳለበት አሳስበዋል።በበዓሉን በፍቅርና ለድሆች በማካፈል እንዲከበርም ጥሪ አስተላልፈዋል።መውሊድ በዓል ሲከበር የመቻቻልና ሰላም የማስጠበቁን ስራ በጋራ ማከናወን ይገባልም ነው ያሉት።በዓሉ በአገር አቀፍ ደረጃ በህዝበ ሙስሊሙ በመስጂዶች የሚከብር ሲሆን በአዲስ አበባ ደግሞ በታላቁ አንዋር መስጂድ ኡለማዎች፣ ኢማሞችና ህዝበ ሙስሊሙ በሚገኙበት ተከብሯል (ኢዜአ)።